RESOLUCIÓN do 6 de febreiro de 2007 pola cal se anuncia e regula o IV Curso selectivo de ingreso na Función Pública galega do persoal en prácticas do grupo A.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 15/02/2007

Concluída a fase de oposición das probas selectivas para o ingreso na Función Pública galega do persoal do grupo A, convocadas por orde da Consellería de Presidencia, Administracións Públicas e Xustiza da Xunta de Galicia do día 1 de decembro de 2005 (DOG nº 239, do 15 de decembro do citado ano), e publicada a relación regulamentaria de aspirantes aprobados conforme a resolución ditada polo correspondente tribunal cualificador, procede subseguintemente convocar o preceptivo curso selectivo segundo se prevé na devandita disposición.
O mencionado curso será organizado pola Escola Galega de Administración Pública, en cumprimento do establecido na base III da antedita orde.
En consecuencia, esta escola resolve:
Primeiro.-Que se convoquen os aspirantes que, segundo a resolución de 28 de novembro de 2006, do tribunal designado para xulgar o proceso selectivo para o acceso ao corpo superior de Administración da Xunta de Galicia (grupo A), superaron a fase de oposición do devandito proceso selectivo (artigo 16.1.3 do Regulamento de selección do persoal da Administración da Comunidade Autónoma galega).
O curso comezará na sede da Escola Galega de Administración Pública o vindeiro 26 de febreiro de 2007, ás 16.30 horas.
Segundo.-Durante o desenvolvemento deste curso selectivo, os aspirantes terán a condición de funcionarios en prácticas, séndolles de aplicación o Regulamento de réxime disciplinario dos funcionarios da Administración da Comunidade Autónoma de Galicia, as disposicións sobre retribucións que lles correspondan a estes funcionarios e as normas da presente resolución.
1. Normas.
O curso selectivo comporase de dúas fases:
a) Módulos temáticos.
Á hora de impartir as materias contidas en cada módulo, conferiráselles un carácter fundamentalmente práctico e as clases servirán, ao mesmo tempo, para afondar nos coñecementos adquiridos polos aspirantes na fase preparatoria da correspondente oposición.
b) Aplicación de coñecementos.
Conforme se establece nas normas dedicadas aos réximes disciplinario e académico desta disposición, declárase obrigatoria a concorrencia ás clases e ás
restantes actividades que integran o curso selectivo, así como a execución dos traballos e as tarefas que se lles encarguen aos participantes.
Os aspirantes que non superen o curso selectivo poderán incorporarse ao inmediatamente posterior, coa puntuación asignada ao último dos participantes nel. De non superalo, perderán todos os seus dereitos para seren nomeados funcionarios de carreira.
2.Módulos temáticos.
2.1. Os módulos temáticos sobre os cales versarán as correspondentes clases serán estes:
Grupo A:
I. Parte común:
Módulo 1: Introdución ás administracións e á xestión pública
Programa:
1. As administracións públicas contemporáneas e a xestión pública.
2. A xestión de recursos humanos nas organizacións públicas. Motivación.
3. Habilidades directivas nas organizacións públicas (I): conflito e habilidades sociais.
4. Habilidades directivas nas organizacións públicas (II): comunicación, reunións.
5. A mellora continua nas organizacións públicas: o caso da Xunta de Galicia.
Este módulo terá unha duración de 20 horas lectivas.
Módulo 2: Dirección e xestión de recursos humanos.
Programa:
1. Dereitos e deberes do persoal público.
2. A responsabilidade dos funcionarios públicos.
3. A carreira administrativa. O grao persoal.
4. Réxime disciplinario.
5. As incompatibilidades do persoal ao servizo das administracións públicas.
6. As relacións de postos de traballo.
7. A oferta de emprego público.
8. Os procesos selectivos.
9. Provisión de postos de traballo e situacións administrativas.
10. As relacións laborais na Administración.
11. Seguridade e hixiene no traballo.
Este módulo terá unha duración de 20 horas lectivas.
Módulo 3: contratación administrativa.
Programa:
1. O Real decreto lexislativo 2/2000, do 16 de xuño, e o dereito comunitario da contratación pública. Ámbito de aplicación da lei. A contratación dos entes instrumentais: sociedades mercantís e demais entidades do sector público.
2. Requisitos dos contratos. Capacidade e solvencia das empresas. As garantías nos contratos administrativos.
3. Actuacións relativas á contratación: pregos de cláusulas administrativas e de prescricións técnicas. Perfección e formalización dos contratos.
4. Actuacións preparatorias. Tramitación do expediente de contratación e adxudicación dos contratos. A mesa de contratación.
5. Execución e modificación dos contratos. A revisión de prezos. Extinción dos contratos. O contrato de obras (I). Referencia á concesión de obras públicas.
6. O contrato de obras (II).
7. O contrato de xestión de servizos públicos.
8. O contrato de subministracións.
9. O contrato de consultoría e asistencia e o contrato dos servizos.
A duración deste módulo será de 20 horas lectivas.
Módulo 4: xestión orzamentaria.
Programa:
1. Conceptos elementais da xestión orzamentaria.
2. Elaboración dos orzamentos xerais: procedementos e fichas.
3. Estudo da distribución dos créditos nos orzamentos da comunidade autónoma.
4. Estudo das fases do gasto: A, D, O, K.
-Elaboración de documentos contables.
-Documentos orzamentarios e extraorzamentarios.
5. Sistemas de pagamento: en firme e a xustificar.
6. Estados de execución orzamentaria: elaboración e análise.
7. Modificacións orzamentarias:
-Tipos de modificación.
-Tramitación: Orde do 3 de xaneiro de 1989.
-Incidencia orzamentaria.
8. Estudo da orde de peche do exercicio:
-Instrucións con incidencia directa: límites temporais.
-Consecuencias contables da fin do exercicio.
-Actuacións anuladas e validez para exercicios posteriores.
-Tramitación de gastos de exercicios pechados.
-Tramitación anticipada de gastos.
9. O control orzamentario:
Interno:
-Estrutura e funcións da intervención.
-Estudo da Resolución do 31 de marzo de 1999 sobre fiscalización limitada.
-Documentación que se achega en cada fase do gasto.
Externo:
-O Consello de Contas.
-Auditorías.
10. O financiamento autonómico. A xestión patrimonial da comunidade autónoma.
Este módulo terá unha duración de 20 horas lectivas.
Módulo 5: procedemento administrativo
Programa
1. Requisitos e eficacia dos actos administrativos.
2. Nulidade e anulabilidade dos actos administrativos.
3. Fases do procedemento administrativo.
4. Revisión de actos e recursos administrativos.
5. Reclamacións previas ao exercicio das accións civís e laborais.
6. A potestade sancionadora da Administración.
7. A responsabilidade das administracións públicas e a revisión de actos.
8. SXPA, SERI e OTU.
A duración deste módulo será de 20 horas lectivas.
Módulo 6: a Unión Europea.
Programa:
1. O dereito comunitario europeo e a súa incidencia na orde competencial do Estado autonómico: análise particular da actividade administrativa de fomento.
2. O equilibrio interordinamental e interinstitucional en áreas comunitarizadas: as súas implicacións no eido da actividade de policía administrativa.
3. Condicionantes comunitarios ante a elaboración de disposicións de carácter xeral e a instrución de procedementos administrativos.
4. Nulidade, anulabilidade e inaplicabilidade de actos administrativos e regulamentos: exame da xerarquía normativa tras a adhesión de España á Comunidades Europea.
Este módulo terá unha duración de 12 horas lectivas.
Módulo 7: a linguaxe administrativa.
Programa:
1. A linguaxe administrativa.
2. A linguaxe administrativa galega.
3. O estudo de documentos administrativos.
4. Redacción de informes.
Este módulo terá unha duración de 16 horas lectivas.
Módulo 8: informática básica.
Programa:
1. Compoñentes básicos dun ordenador: CPU (o microprocesador), memoria, dispositivos de entrada e saída (periféricos).
2. O sistema operativo/ contorno Windows 2000: interface, xestión de arquivos e carpetas (Explorer), manexo de programas, o panel de control, a impresión, a conexión á rede corporativa, etc.
3. Ofimática: o procesador de textos Word 2000: interface, edición dun texto: formatos, deseños de páxina, táboas, estilos e modelos, imaxes, gráficos, combinar correspondencia e impresión de documentos.
4. Correo electrónico (Lotus Notes): área de traballo (vistas, paneis e carpetas), xestión do correo (envío e recepción de mensaxes).
5. Sitios web institucionais. www.xunta.es, intranet e www.eidolocal.es.
6. Seguridade informática: conceptos sobre seguridade informática e virus. Medidas preventivas. Antivirus (e Trust) e as súas actualizacións. Actualizacións e parches do sistema operativo.
Este módulo terá unha duración de 12 horas lectivas.
Módulo 9: igualdade e función pública.
Programa:
1. Que é o xénero. Aspectos introdutorios.
2. Xénero e Administración pública.
3. As políticas públicas de igualdade.
4. A evolución das políticas públicas de igualdade.
Este módulo terá unha duración de 4 horas lectivas.
II. Parte especial (opción xurídica):
Módulo 1: dereito administrativo e laboral.
Programa:
1. A xurisdición contenciosa-administrativa.
2. Os convenios colectivos de traballo.
3. Os contratos de traballo e as súas modalidades.
A duración deste módulo será de 8 horas lectivas.
Módulo 2 : dereito autonómico.
Programa:
1. O Estatuto de autonomía e a súa posición xurídico-constitucional. Interpretación e reforma do Estatuto.
2. As competencias da Xunta de Galicia.
3. As competencias normativas da comunidade autónoma. A concorrencia normativa entre o Estado e a comunidade autónoma.
4. Impugnación de disposicións e resolucións das comunidades autónomas.
5. A cooperación e colaboración entre as administracións públicas.
6. Administración e organización territorial da Comunidade Autónoma de Galicia. A Lei 5/1997, de Administración local de Galicia. A comarcalización.
A duración deste módulo será de 8 horas lectivas.
III. Parte especial (opción económica)
Módulo único: política económica e facenda pública.
Programa:
1. Orzamentos da Xunta 2007. Estrutura e contidos.
2. Principais agregados orzamentarios.
3. Os ingresos públicos nos Orzamentos 2007.
4. Os gastos públicos nos Orzamentos 2007.
5. A avaliación económica de proxectos e programas. Obxectivos e instrumentos
6. Análise custo-efectividade.
7. A análise custo-beneficio
8. Indicadores para a avaliación de políticas públicas.
A duración deste módulo será de 16 horas lectivas.
Total de horas lectivas desta fase: 160.
2.2. As clases impartiranse, das 16.30 h ás 20.30 h, de luns a xoves, e das 11.00 horas ás 15.00 horas, os venres, na Escola Galega de Administración Pública.
2.3. Baixo a responsabilidade do coordinador de cada módulo, as clases serán impartidas por profesores especializados nas materias correspondentes, e no seu desenvolvemento procurarase a participación dos alumnos no tema debatido, o labor en equipo e o coloquio permanente. O coordinador e os profesores de cada módulo coidarán especialmente de imprimirlles un carácter eminentemente práctico ás ensinanzas que impartan.
3. Aplicación de coñecementos.
Esta fase, que completa o ciclo formativo de cada curso, consistirá na aplicación á realidade cotiá do traballo administrativo e ao funcionamento dunha organización os coñecementos previamente adquiridos polos aspirantes. Neste sentido, os alumnos realizarán os traballos e as tarefas que, con este propósito e dentro do horario de permanencia nas oficinas, lles encomenden os subdirectores xerais das unidades administrativas, organismos e empresas públicas da Xunta de Galicia onde sexan destinados.
O Conselleiro de Presidencia, Administracións Públicas e Xustiza, por proposta da Dirección Xeral de Función Pública, disporá os destinos en que os alumnos deberán cumprir esta fase formativa.
Durante esta fase, os alumnos permanecerán polo tempo que se determine en diferentes entidades dependentes da Xunta de Galicia, en procura de
obter un coñecemento o máis práctico, amplo e integral posible sobre os traballos de natureza administrativa máis comúns e básicos.
Mentres se prolongue esta fase, que coincidirá cronoloxicamente coa de carácter temático, os alumnos asistirán polas mañás, das 10.00 ás 14.00 horas, de luns a xoves, e das 8.30 a 10.30 horas, os venres, ás oficinas e aos centros públicos dos seus respectivos destinos, nos cales estarán baixo a dependencia do subdirector xeral da correspondente unidade administrativa. A autoridade competente de quen dependa xerarquicamente este funcionario comunicaralle, coa maior brevidade, á EGAP a identidade deste último.
Terceiro.-Conforme a orde da Consellería de Presidencia, Administracións Públicas da Xunta de Galicia, do 27 de maio de 2004, publicada no DOG nº 112 do día 11 de xuño do citado ano, a organización e impartición deste curso selectivo corresponderalle á Escola Galega de Administración Pública.
En consecuencia, segundo esta facultade, establécese o seguinte:
1. Obxecto.
Estas normas teñen por obxecto concretar as regras de funcionamento e desenvolvemento interno do curso nas materias relativas ao réxime disciplinario e académico e ao sistema de cualificación.
2. Réxime disciplinario.
2.1. Segundo o artigo 1.1º do Regulamento do réxime disciplinario dos funcionarios da Administración da Comunidade Autónoma de Galicia (Decreto 94/19991, de 20 de marzo), os funcionarios en prácticas estarán sometidos ao disposto no mencionado regulamento, na medida en que lles sexa de aplicación, sen prexuízo das normas especiais que regulen o seu procedemento de selección.
2.2. Declárase obrigatoria a asistencia ás clases e restantes actividades que integran este terceiro curso selectivo, así como a execución dos traballos, estudos, proxectos e as tarefas que se lles encarguen aos participantes.
3. Réxime académico.
3.1. Avaliación académica.
Para a avaliación académica dos participantes, teranse en conta os seguintes elementos:
A asistencia ás clases. Neste sentido é imprescindible que os alumnos asistan, polo menos, ao 85% do tempo de duración do curso para ter opción a superalo. Polo tempo de duración do curso entenderase a suma das horas lectivas de todos os módulos, máis as correspondentes ás da fase de Aplicación de coñecementos.
Os alumnos que non puidesen realizar o curso por forza maior debidamente xustificada, estarán dispensados de facelo, logo da solicitude dos intere
sados, mediante resolución da EGAP. Quedarán obrigados a realizalo coa promoción inmediatamente posterior ao momento da desaparición das correspondentes causas, intercalándose no lugar que lles pertenza pola puntuación.
-Resolución de casos prácticos.
-Probas finais de aptitude, ao remate de cada módulo.
3.2. Sistema de cualificación.
Os alumnos, concluído cada módulo da primeira fase, someteranse ás probas de aptitude, fundamentalmente prácticas e referidas preferentemente á Administración, que dispoñan os seus profesores. A cualificación que se lles outorgue por módulo será apto ou non-apto e cumprirá para superar esta fase obter, polo menos, a declaración de apto en oito dos dez módulos que compoñen este curso selectivo para a Opción xurídica e en sete dos nove módulos para os alumnos da Opción económica.
Inmediatamente despois de rematar a fase de Aplicación de coñecementos, os subdirectores xerais das correspondentes unidades administrativas remitiranlle á EGAP un informe en que manifesten expresamente se os alumnos ao seu cargo cumpriron ou non satisfactoriamente coas tarefas encomendadas durante a súa permanencia na dependencia de que se trate.
A declaración definitiva da cualificación como apto ou non-apto, no que se refire tanto á fase dos Módulos temáticos coma á de Aplicación de coñecementos, competerá ao respectivo tribunal cualificador da oposición, logo do informe-proposta do director do curso, oída a comisión constituída para este efecto nomeada polo director da EGAP e formada polos coordinadores do curso e os subdirectores xerais das unidades administrativas en que os alumnos permaneceron durante o ciclo de Aplicación de coñecementos.
Corresponderalle ao director da EGAP a dirección deste curso.
3.3. Perda da escolaridade.
O incumprimento por parte dos participantes das obrigas de asistencia e realización de probas e exercicios establecidas nos puntos 2.2, 3 e 3.1 (Réximes disciplinario e académico) suporá a perda da escolaridade, sen prexuízo dos efectos que puidesen derivarse pola aplicación do réxime disciplinario.
4. Non-superación do curso.
Segundo o preestablecido no artigo 16 do Decreto 95/1991, do 20 de marzo, polo cal se aproba o Regulamento de selección de persoal da Administración da Comunidade Autónoma de Galicia, os aspirantes que non superen este curso selectivo poderán incorporarse ao inmediatamente posterior coa puntuación asignada ao último dos participantes nel. De non superalo, perderán todos os seus dereitos para seren nomeados funcionarios de carreira, agás o predeterminado no parágrafo 1º do número 3.1 do punto
terceiro desta resolución, respecto á dispensa de realización deste curso en caso de forza maior debidamente xustificada.
Santiago de Compostela, 6 de febreiro de 2007.
Antonio Izquierdo Escribano
Director da Escola Galega de Administración
Pública